open-index/open-wikipedia-markdown huggingface dataset:
Nó de cistina

O **nó de cistina** é un motivo estrutural presente nalgunhas proteínas que contén tres pontes disulfuro (formadas por parellas de moléculas do aminoácido cisteína). As seccións do polipéptido que aparecen entre dúas delas forman un bucle a través do cal pasa unha terceira ponte disulfuro, formando unha subestrutura rotaxano. Aparece en moitas proteínas de moitas especies e proporciona unha considerable estabilidade estrutural. Hai tres tipos de nó de cistina, que se diferencian na topoloxía dos enlaces disulfuro, que son:
* O Nó de Cistina de Factor de Crecemento (GFCK)
* O Nó de Cistina Inhibidor (ICK) común en toxinas de arañas e certos caracois
* O Nó de Cistina Cíclico, ou ciclótido.

O nó de cistina de factor de crecemento (GFCK) descubriuse primeiro na estrutura do factor de crecemento dos nervios, e foi resolto por cristalografía de raios X e publicado en 1991 por Tom Blundell. Todas as estruturas de GFCK que se determinaron son diméricas, pero os seus modos de dimerización en diferentes clases son distintos.

## Notas
Capo

miniatura|Acorde de Fa co índice actuando coma un capo.
miniatura|Exemplo de capo.
Un **capo** (do italiano *capo tasto*, de *capo*, "cabeza" e *tasto*, "traste") é un dispositivo empregado para acorta-las cordas e, polo tanto, subir o ton de instrumentos de corda tales como a guitarra, o banjo ou a mandolina. O termo foi empregado por vez primeira por G.B. Doni nas súas *Annotazioni* de 1640, aínda que probablemente o uso do capo comezou algo antes, no século XVII.

Os capos empréganse para cambia-la clave e o ton das cordas tocadas ó ar nunha guitarra sen necesidade de afinala de xeito distinto. O ton das cordas pulsadas non resulta modificado, tan só as cordas ó ar.

## Dispositivos comerciais 
miniatura|Músico empregando o capo.
Hai diferentes tipos de capo no mercado que empregan distintos tipos de mecanismos, pero a maioría usa unha barra de goma para aperta-las cordas, fixada firmemente mediante un fío elástico ou de nailon; ou ben unha bisagra metálica ou outro dispositivo. O capo ten que se situar tan preto do traste coma sexa posible para un mellor resultado, incluso algúns expertos recomendan situalos capos con bisagra directamente sobre o traste, e non tras el.

## Dispositivos caseiros 
miniatura|Capo caseiro.
A versión caseira máis sinxela pódese construír cun lapis e unha goma elástica. O lapis (preferiblemente con bordos planos para un mellor resultado) sitúase no traste á altura desexada fíxase coa goma elástica ó mastro.

## Distintos usos 
No caso das guitarras de doce cordas é preciso emprega-lo capo para tocar de acordo coa afinación dunha guitarra de seis cordas, xa que os fabricantes recomendan non afina-lo instrumento máis aló dun ton por debaixo das guitarras convencionais, a fin de reduci-la tensión á que se ve sometido o mastro. Non obstante, algunhas guitarras modernas de doce cordas poden ser afinadas deste xeito directamente empregando cordas moi lixeiras en tensión. Aínda así, moitos guitarristas prefiren seguir a emprega-lo método tradicional do capo cando han de interpretar xunto a guitarras ou baixos de seis cordas.

Emprega-lo capo evita ter que aprender unha peza en diferentes claves cando se acompaña a cantantes con diferentes tons de voz. Debido ás distintas técnicas e voces de coro dispoñibles en diferentes claves, a mesma peza pode soar moi diferente se é tocada en Re ou en Do co capo no segundo traste. Adicionalmente, o timbre das cordas dunha guitarra cambia cando se reduce a lonxitude da escala, lembrando outros instrumentos coma a mandolina. Así pois, o uso do capo é un asunto tanto de expresión artística coma de experiencia técnica.

## Estilos musicais 
Respecto á guitarra, algúns estilos coma o flamenco e a música folk americana e británica fan uso moi frecuente do capo, mentres que noutros estilos coma a guitarra clásica ou o jazz apenas se emprega.

## Véxase tamén
Haania aspera

***Haania aspera*** é unha especie de barbantesa da familia Thespidae.

## Distribución xeográfica 
Atópase en Nova Guinea e nas illas Filipinas.

## Notas
Pretzel

thumb|Un *pretzel* duro.
thumb|Un *pretzel* brando.

Un ***pretzel*** ou en antigo alto alemán *brezitella* palabra que derivou en *pretzels*, *brezl* e incluso *pretzel*; en Baviera e Austria *pretzels*, na fala vienesa tamén *Pretzel*, no dialecto suabo tamén *Bretzet* ou *Bretzg* / *Bretzga* (sing. / pl.), no Baden e alemánico a miúdo *Bretschl*; no norte de Alsacia xeralmente *Bredschdel* ou *Bradschdal*, nalgunhas formas do conxunto de dialectos suízo-alemáns '**bretzel**'. É un tipo de galleta ou bolo enfornado, e retorto en forma de lazo, cun sabor lixeiramente salgado. A súa orixe atópase en Alemaña, e é bastante popular en Alsacia, a Suíza alemá, América do Norte e Australia.

O seu nome provén da palabra alemá *Brezel* ou *Breze*, derivada do latín *bracellus*, 'braciño' ou 'bracelo'. Este nome débese a que a súa forma lembra a dous brazos entrelazados. En Alemaña e especialmente en Baviera, lugar do seu nacemento, o *pretzel* é moi diferente ao dos Estados Unidos. Forma parte da comida típica do país e é un tipo de pan salgado.
thumb|Variedade de pretzels.
Basicamente existen dúas categorías: os *pretzels* de galleta e os *pretzels* de pan mol. O segundo tipo pódese preparar cunha gran variedade de sabores, que inclúen améndoa, allo etc.

## Ingredientes 
Os seus ingredientes principais adoitan ser: fariña de trigo con fermento, leite e manteiga; a masa mergúllase brevemente nunha solución de hidróxido de sodio (sosa cáustica) ou bicarbonato de sodio ao 3% antes de enfornar, e usualmente se lle engade sal, aínda que tamén se fan doces, aromatizados con canela, vainilla etc. Algunhas receitas rexionais agregan ovo e reladura de limón.

## Historia 
A súa orixe parece estar relacionado coas festividades celtas que se realizaban ao inicio da primavera, cando o sol transita pola constelación de Aries, o carneiro, polo que a súa característica forma representaría os cornos deste animal zodiacal.
thumb|Hortus Deliciarum 1190.
Os romanos chamáronos *panis tordus*. Contra o 610, os freires bieitos de Borgoña e Renania adoptáronos para entregalos como premio aos cativos que realizaban as súas tarefas escolares. Eles explicaban que os "*brezel*" representaban os brazos dun neno a realizar as súas pregarias e chamáronos *brachiola* ou *pretiola*.

A súa representación máis antiga aparece no *Hortus Deliciarum*, realizado en 1190. É unha das miniaturas do códice aparece a escena dun banquete no que participan a raíña Ester e o seu home o rei persiano Asuero/Xerxes I. Sobre a mesa, óllase un *brezel* á dereita do rei.

Na tradición católica do sur de Alemaña utilizábanse os "*palmbrezel*" para adornar as palmas que se levaban a benzoar á Igrexa o Domingo de Ramos (*Palmsonntag*).

## Notas 
## Véxase tamén
Menopausa

A **menopausa** defínese como o remate permanente da menstruación e ten correlacións fisiolóxicas, coa declinación da secreción de estróxenos por perda da función folicular.

## Terminoloxía 
### Etimoloxía 
"**menopausa**" deriva do francés *ménopause*, rexistrado a mediados no século XIX; este do latín médico *menopausis*, e do , que significa "mensualmente", e *pausi*, que significa "cesamento").

### Outros termos 
Este termo confúndese a miúdo co climaterio, sinónimo de premenopausa e perimenopausa, e de feito, segundo o Dicionario da Real Academia Galega, unha das acepcións do termo é precisamente a do «climaterio feminino».

## Transición climatérica 
A idade media dunha muller que está tendo o derradeiro período, a menopausa, é 51,4 anos. Este derradeiro sangrado é precedido polo climaterio, que é a fase de transición entre a etapa reprodutiva e non reprodutiva da muller. Este proceso comeza varios anos antes do último período, cando o ciclo (ou período menstrual) comeza a ser menos regular. 

### Niveis de hormonas 
A diminución nos niveis das hormonas estróxeno e proxesterona causa cambios na súa menstruación. Estas hormonas son importantes para manter en bo estado de saúde a vaxina e o útero, o mesmo que para os ciclos menstruais normais e para un embarazo. O estróxeno tamén axuda á boa saúde dos ósos e a que as mulleres manteñan un bo nivel de colesterol no sangue.

## Outras causas 
Algúns tipos de cirurxía ou o uso de medicamentos anticonceptivos poden producir a menopausa. Por exemplo, extirpar o útero (histerectomía) provoca o cesamento da menstruación. Cando se extirpan ámbolos ovarios (ooforectomía), os síntomas da menopausa comezan de súpeto, sen importar a idade.

## Notas 
## Véxase tamén 
### Bibliografía 
* Chedraui P, Pérez-López FR, Mendoza M, Morales B, Martínez MA, Salinas AM, Hidalgo L. Severe menopausal symptoms in middle-aged women are associated to female and male factors. Arch Gynecol Obstet. 2010;281(5):879-85. 
* Fernández-Alonso AM, Cuadros JL, Chedraui P, Mendoza M, Cuadros AM, Pérez-López FR. Obesity is related to increased menopausal symptoms among Spanish women. Menopause Int. 2010;16(3):105-10.
* Fontaine KR, Redden DT, Wang C, Westfall AO, Allison DB. Years of life lost due to obesity. JAMA. 2003;289(2):187-93.
* Groessl EJ, Kaplan RM, Barrett-Connor E, Ganiats TG. Body mass index and quality of well-being in a community of older adults. Am J Prev Med. 2004;26(2):126-9. PMID 14751323
* Pérez-López FR, Chedraui P, Gilbert JJ, Pérez-Roncero G. Cardiovascular risk in menopausal women and prevalent related co-morbid conditions: facing the post-Women's Health Initiative era. Fertil Steril. 2009;92(4):1171-86.
* Pérez-López FR, Chedraui P, Haya J, Cuadros JL. Effects of the Mediterranean diet on longevity and age-related morbid conditions. Maturitas. 2009;64(2):67-79.
* Pérez-López FR, Larrad-Mur L, Kallen A, Chedraui P, Taylor HS. Gender differences in cardiovascular disease: hormonal and biochemical influences. Reprod Sci. 2010;17(6):511-31

### Outros artigos 
* Climaterio
* Reprodución sexual
Luis Tudanca

**Luis Tudanca Fernández**, nado en Burgos o 25 de maio de 1978, é un político español do PSOE, desde 2008 é deputado por Burgos e secretario xeral do PSOE de Castela e León desde outubro de 2014..

## Traxectoria 
Tudanca está licenciado en dereito, especializado en dereito do consumo. Foi membro da Xunta de Goberno da Universidade de Burgos de 2000 a 2002. Militante do PSOE desde 2000, foi secretario de organización do PSOE de Burgos entre o ano 2008 e 2012. É deputado no Congreso desde o ano 2008, e é o secretario xeral da Comisión Executiva Provincial do PSOE de Burgos desde o 2 de xuño de 2012, O 4 de outubro de 2014 os militantes do PSOE de Castela e León elixírono en primarias como secretario xeral rexional, ratificado o 18 de outubro de 2014 por un congreso.

## Notas 
## Ligazóns externas 
* Blog de Luis Tudanca
Félix González Carballeda

**Félix González Carballeda**, finado o 8 de xullo de 1888, foi un avogado e político español.

## Traxectoria 
Empregado no Ministerio de Graza e Xustiza. Foi notario en Madrid. Na Restauración militou no Partido Conservador e foi elixido deputado polo distrito de Ponteareas nas eleccións de 1879 e polo de Celanova nas eleccións de 1884.

## Notas 
## Véxase tamén 
### Ligazóns externas 
* Ficha no Congreso dos Deputados
Emilio Gutiérrez de la Cámara

**Emilio Gutiérrez de la Cámara**, nado en Aguilar de la Frontera o 21 de xullo de 1836 e finado en Madrid o 5 de marzo de 1899, foi un militar e político español.

## Traxectoria 
Fillo dunha familia de propietarios agrarios cordobeses. En 1853 ingresou como cadete no Colexio de Cabalaría, en 1856 ascendeu a alférez e despois a tenente. Permaneceu en distintas guarnicións e en 1868 participou na batalla de Alcolea baixo as ordes do xeneral Antonio Caballero de Rodas. Fixo a primeira campaña de Cuba co xeneral Caballero de Rodas. Chegou a xeneral de división. Na Restauración foi elixido deputado polo distrito da Estrada nas eleccións de 1876 e polo de Caldas de Reis nas eleccións de 1879.  Foi elixido senador en 1886 pola provincia de Puerto Príncipe (Cuba). Nas eleccións de 1891 foi elixido deputado polo distrito de Sancti-Spíritus (Cuba). Foi secretario do Consello Supremo de Guerra e Mariña (1895-1898). Finou en Madrid en marzo de 1899.

## Vida persoal 
Casou en 1871 con Matilde de la Torre Perovani, filla de Elvira Perovani della Torre, neta do pintor italiano Giuseppe Perovani.

## Notas 
## Véxase tamén 
### Bibliografía 
* Biografía na Real Academia da Historia.

### Ligazóns externas 
* Ficha no Congreso dos Deputados 
* Expediente personal del Senador D. Emilio Gutiérrez de la Cámara, por la provincia de Puerto Príncipe (Cuba)
Cayetano Sánchez Bustillo

**Cayetano Sánchez Bustillo**, nado en Llanes en 1839 e finado en Madrid o 14 de setembro de 1908, foi un avogado e político español.

## Traxectoria 
Con quince anos comezou a traballar como oficial na Dirección Xeral do Ministerio de Facenda. Despois licenciouse en Dereito. Na Restauración foi elixido deputado polo distrito de Caldas de Reis nas eleccións de 1876 e polo da Cañiza nas eleccións de 1879. Foi Ministro de Ultramar entre o 19 de marzo de 1880 e o 8 de febreiro de 1881. Nas eleccións de 1884 foi elixido deputado polo distrito de Villanueva de los Infantes (Cidade Real). En 1886 foi elixido senador pola provincia de Oviedo, mantendo o posto até 1896 cando foi nomeado senador vitalicio.

Foi requirido por Antonio Maura para ser ministro de Facenda nun dos seus gabinetes, ocupando a carteira entre o 23 de febreiro e o 14 de setembro de 1908.

Foi presidente do Banco de España (1890-1891), primeiro presidente do Banco Español de Crédito, presidente do Banco Hipotecario de España, Alcalde de Madrid en 1890 e presidente da Compañía Arrendataria de Tabacos.

## Notas 
## Véxase tamén 
**Outros artigos**
* Lista de gobernadores do Banco de España

### Ligazóns externas 
* Ficha no Congreso dos Deputados
* Ficha no Senado
VietJet Air

**VietJet Air** é unha aeroliña vietnamita. Foi fundada en 2007 e comezou a operar en 2011. Ten a súa sede en Hanoi, e o centro da actividade está en Saigón. Ten voos para a maioría dos aeroportos de Vietnam e algúns aeroportos internacionais.

É a cuarta aeroliña do mundo en tráfico doméstico. Dende os seus dous principais centros de operacións nos aeroportos de Cidade Ho Chi Minh Tan Son Nhat e Hanoi Noi Bai, a aeroliña voa a 17 destinos usando 18 avións.

## Destinos 
VietJet Air voa a 18 destinos en seis países distintos de todo o mundo. Mantén unha forte presenza no mercado doméstico cos seus centros de conexión principais no Aeroporto Internacional de Tân Sơn Nhất, no Aeroporto Internacional de Nội Bài, o Aeroporto Internacional de Da Nang e o Aeroporto Internacional de Phú Bài, Aeroporto de Vinh, Aeroporto Internacional de Phú Quốc xunto con outras cidades centrais como Da Lat, Nha Trang, Quy Nhon, Hai Phong, Buon Me Thuot, Can Tho, Thanh Hoa e Dong Hoi. Os plans da aeroliña pasan por continuar desenvolvendo Huế e Vinh como centros de conexión ademais de explotar o potencial do mercado doméstico.

## Frota
Frota de VietJet Air (a 14/2/2015):

miniatura|VietJet Air Airbus A320.

## Notas
Campionato de Galicia de fútbol 1913/14

O **Campionato de Galicia 1913/14** foi a primeira edición do Campionato de Galicia de fútbol organizado pola Federación Galega de Fútbol. Disputouse durante o mes de xaneiro de 1914. Nesta edición o torneo aínda non outorgaba a representanción galega na Copa de España, que na tempada en curso xa fora dirimida noutra competición eliminatoria xogada con anterioridade á data de realización do Campionato de Galicia.
Inscribíronse o Vigo Sporting Club e o Fortuna de Vigo, resultando gañador do torneo o Vigo Sporting. As bases do torneo establecían a disputa do torneo en formato de liga a dúas voltas, mais como só se inscribiron dous equipos na práctica tratouse dunha eliminatoria directa entre eles.

## Calendario
## Clasificación
## Notas
Publicidade no lugar de venda

[miniatura|250px|dereita|PLV con decoración de [Ovo de Pascua|ovos de Pascua.]]
A **publicidade no lugar de venda **(PLV) abrangue expositores, carteis, displays e outros elementos que sexan portadores dunha mensaxe publicitaria e estean colocados nun punto de venda. Tamén se coñece como «POS display», abreviatura da expresión en lingua inglesa *Point of sale display*.

## Elementos de PLV e a compra por arroutada 
O seu principal obxectivo é favorecer a venda dos produtos publicitados, chamando a atención do cliente que se atopa dentro do establecemento comercial e, fundamentalmente, apelar a unha decisión «impulsiva» de compra. Un bo exemplo de PLV pode ser os pequenos mobles expositores localizados a carón das caixas dos supermercados, onde se colocan artigos de pequeno tamaño e prezo, para convidar á compra por arroutada. Mentres o cliente agarda na cola para pagar a súa compra, olla cara ó moble, lembra un artigo no derradeiro intre e decide mercalo.

Os elementos de PLV atópanse en todo tipo de establecementos, dende o comercio especializado (perfumaría, reloxaría, boutique, farmacia), até comercio en réxime de libre servizo como supermercados, hipermercados, grandes superficies especializadas (xoguetes, bricolaxe, mobles), grandes almacéns e tendas de conveniencia.

## Véxase tamén 
### Ligazóns externas 
*Tipoloxías de publicidade no punto de venda.
*Exemplos de publicidade no punto de venda
*Exemplos de publicidade no punto de venda
Provincia marítima de Ceuta

[thumb|Contrasinal da [provincia marítima de Ceuta.]]
A **provincia marítima de Ceuta** é unha das trinta provincias marítimas en que se divide o litoral español. A súa matrícula é CU e comprende as augas circundantes da cidade autónoma de Ceuta.

## Véxase tamén 
### Ligazóns externas 
*REAL DECRETO 638/2007, de 18 de maio, polo que se regulan as Capitanías Marítimas e os Distritos Marítimos
Juan José Imbroda

**Juan José Imbroda Ortiz**, nado en Melilla o 24 de xuño de 1944, é un político español do Partido Popular, actual presidente da cidade autónoma de Melilla dende xullo de 2000, e senador pola devandita circunscrición.

## Traxectoria 
Titulado en Profesorado Mercantil. Elixido nas listas da Unión de Centro Democrático foi primeiro tenente de alcalde e voceiro no Concello de Melilla entre 1979 e 1983. En 1985 fundou a Unión del Pueblo Melillense, sendo elixido concelleiro nas eleccións municipais de 1987.

Tras a aprobación do estatuto de autonomía melillense, foi elixido deputado da Asemblea de Melilla en 1995 e 1999. En 2000 foi elixido presidente da Cidade Autónoma de Melilla grazas a unha moción de censura presentada polo seu partido, o Partido Popular e o PSOE contra o entón presidente Mustafá Aberchán. Ese mesmo ano foi elixido senador pola coalición entre o seu partido e o Partido Popular.

Cabeza de lista por idéntica coalición en 2003, foi reelixido presidente. En 2003 o seu partido integrouse no Partido Popular de Melilla do que é presidente dende 2003. Na actualidade segue sendo presidente da Cidade Autónoma de Melilla e senador.

## Véxase tamén 
### Ligazóns externas 
* Ficha biográfica na web do Senado
Desperate Housewives

***Desperate Housewives*** é unha serie de televisión estadounidense de comedia-drama e misterio creada por Marc Cherry e producida por ABC Studios e Cherry Productions. Foi emitida a través da canle ABC dende o 3 de outubro de 2004 até o 13 de maio de 2012. O argumento da serie céntrase en Wisteria Lane, un rúa da vila ficticia de 'Fairview'. A trama segue as vidas dun grupo de mulleres segundo o punto de vista dunha veciña que se suicidou no primeiro episodio. As oito temporadas da serie abranguen 13 anos da vida das mulleres, ambientadas entre 2004–2008, e posteriormente entre 2013–2017.

## Véxase tamén 
### Ligazóns externas 
*Páxina oficial 
*
PO-213

A **PO-213** (na provincia de Pontevedra), é unha estrada da Rede Secundaria da Xunta de Galicia que une as localidades da Estrada e A Ponte Ulla (Vedra); atravesa os concellos da Estrada e Vedra. Ten unha lonxitude de 15,35 quilómetros e iníciase na Estrada e finaliza nun cruzamento coa N-525 na Ponte Ulla (Vedra).

## Notas
Cirurxía metabólica

300px|miniatura|Procedemento laparoscópico empregado en cirurxía metabólica.
A **cirurxía metabólica** é o conxunto de procedementos cirúrxicos empregados para tratar a diabetes mellitus tipo 2 ("cirurxía diabética") e outras disfuncións metabólicas.. Este tipo de cirurxía ten coma obxectivo a produción de cambios no eixo enteroaxial, de xeito que o intestino produce máis cantidade de incretinas, unhas hormonas con efecto antidiabético.

A taxa de curación da diabetes mediante a cirurxía metabólica é arredor do 80%.

## Indicacións 
O efecto metabólico que ten a cirurxía metabólica radica na estimulación e mellora da función das células beta, localizadas nos illotes de Langerhans do páncreas. Estas células son as encargadas de producir insulina, hormona implicada na fisiopatoloxía da diabetes. Na diabetes tipo 2 existe unha perda de función das células produtoras de insulina, de xeito que esta se produce en menor cantidade e ten unha acción peor. A cirurxía metabólica estimula ditas células para mellorar a produción de insulina. Na diabetes tipo 1, porén, non existen ditas células beta, o que fai que a cirurxía diabética non sexa efectiva neste tipo de diabetes.

Na actualidade, a principal indicación para a cirurxía metabólica é a obesidade. Así, na actualidade está indicado operar a todas as persoas que teñan un índice de masa corporal de máis de 35Kg/m² e diabetes mellitus tipo 2.

## Notas 
## Véxase tamén 
### Outros artigos 
* Cirurxía bariátrica
* Incretinas
* GLP-1
* GIP
* Péptido YY
### Ligazóns externas 
* Cirurxía metabólica: unha alternativa no tratamento da diabetes. *Diabetes Bienestar y Salud*
Cirurxía bariátrica

**Cirurxía bariátrica** é un eido cirúrxico que abrangue as técnicas e procedementos empregados para tratar a obesidade. O obxectivo da cirurxía bariátrica é a diminución do peso e do índice de masa corporal, así como a mellora das doenzas relacionadas con esta, en especial a dislipemia e a hipertensión arterial.

## Tipos de procedementos 
Existen tres categorías de técnicas cirúrxicas:

### Técnicas restritivas
Son procedementos que inducen á perda de peso ao reducir o tamaño ou a capacidade gástrica, limitando drasticamente a inxesta de alimentos.
* Gastroplastia vertical en banda
* Gastroplastia vertical anelada
* Banda gástrica axustábel
* Gastroplastia vertical reforzada
* Gastroplastia
* Gastroplastia vertical sen anel
* Manga gástrica ou gastrectomia vertical
* Balón intragástrico ou balón gástrico

### Técnicas malabsortivas
Procedementos exclusivamente malabsortivos; estes raramente son realizados, debido ao alto risco de serias complicacións co paso do tempo.
* Bypass yeyunoileal

### Técnicas mixtas (ou restritivas/malabsortivas)
miniatura|By-pass gástrico en Y de Roux.
Procedementos mixtos restritivo-malabsortivos que además de reducir a capacidade gástrica, alteran a continuidade gástrica normal e interrompen a absorción dos nutrientes e alimentos inxeridos.
* Bypass gástrico: 
* Derivación biliopancreática

## Notas
## Véxase tamén 
### Outros artigos 
* Obesidade
* Cirurxía metabólica
* IMC
* Dieta hipocalórica
Pobo tehuelche

Os **tehuelches** son o nome colectivo dado ás tribos da Patagonia, que gardan relación de parentesco cos mapuches e falaban a lingua lingua tehuelche, sendo a máis próxima ao mapuche. Tamén son chamados *patagones* ou *Aónikenk*.

É posible que as historias contadas sobre os primeiros exploradores europeos sobre os Tehuelches relaten que foron unha raza de individuos cunha gran forza en Suramérica.

Segundo o censo arxentino do 2001, contaba cunha poboación de 4.300 tehuelches nas provincias de Chubut e Santa Cruz e uns 1.637 noutros lugares no resto da Arxentina.
miniatura|Bandeira dos tehuelches.
[miniatura|300px|Campamento tehuelche no [1838.]]

## Lingua 
A lingua tehuelche procede do grupo das linguas chon, máis tarde adopta variantes do mapudungún, como exemplo o mesmo nome da tribo.

## Clasificacións 
[miniatura|esquerda|400px|Mapa que mostra a distribución dos pobos prehispánicos en [Chile.]]

## Notas 
## Véxase tamén 
### Outros artigos 
* Pobo mapuche
### Ligazóns externas 
* Pobo Tehuelche 
* Territorio Aónikenk 
* Caciques tehuelches
Herrerías

**Herrerías** é un concello da comunidade autónoma de Cantabria, situado na comarca de Saja-Nansa. Limita ao norte cos concellos de Val de San Vicente e San Vicente de la Barquera, ao sur con Lamasón e Rionansa, ao leste con Valdáliga e ao oeste con El Valle Baju de Peñamellera (xa no Principado de Asturias). En Herrerías abondan as covas e posúe unha de extraordinario valor, a Cova de El Soplao, compartida con Rionansa e Valdáliga.

### Localidades 
Segundo o INE tiña 700 habitantes no ano 2006, que se distribuían nas seguintes localidades:
* **Bielva** (Capital), 237 hab.
* Cabanzón, 136 hab, 93 en Cabanzón e 43 no barrio de Otero.
* Cades, 83 hab.
* Camijanes, 111 hab, 71 en Camijanes e 40 en El Collado.
* Casamaría, 69 hab.
* Puente el Arrudo, 10 hab.
* Rábago, 54 hab.

## Administración 
Juan Francisco Linares Buenaga (PRC) é o actual alcalde do concello. As seguintes táboas amosan os resultados das eleccións municipais de 2003 e 2007.

* Alcalde electo: Juan Francisco Linares Buenaga (PRC).
|

* Alcalde electo: Juan Francisco Linares Buenaga (PRC).
|}

## Notas 
## Véxase tamén 
### Ligazóns externas 
*Páxina oficial do concello de Herrerías
Estación de Tudela de Navarra

**Tudela de Navarra** é unha estación ferroviaria situada no municipio español de Tudela, en Navarra. Dispón de servizos de longa e media distancia operados por Renfe.

## Situación ferroviaria 
A estación encóntrase no punto quilométrico 77,4 da liña férrea que une Casetas en Zaragoza con Bilbao a 261 metros de altitude.

## Historia 
A estación foi inaugurada o 16 de maio de 1861 coa apertura do tramo Tudela-Caparroso da liña férrea que pretendía unir Zaragoza con Navarra por parte da Compañía del Ferrocarril de Zaragoza a Pamplona. Esta última non tardaría en unirse coa compañía do ferrocarril de Zaragoza a Barcelona dando lugar á compañía dos Ferrocarriles de Zaragoza a Pamplona e Barcelona. En 1878, todas estas compañías remataron absorbidas por Norte. En 1941, a nacionalización do ferrocarril en España supuxo a integración de Norte na recentemente creada Renfe.

Plataformas da estación|right|220px|thumb
Dende o 31 de decembro de 2004 Renfe Operadora explota a liña mentres que Adif é o titular das instalacións ferroviarias.

## A estación 
Sitúase ao norte do núcleo urbano na praza da Estación preto do Parque da Azucarera. Posúe un amplo edificio para viaxeiros formado por un pavillón central de tres pisos, dúas ás anexas e dúas torres en cada extremo. Ten catro vías e dúas plataformas, unha lateral e outra central. Ambas están cubertas por marquesiñas propias.

Dispón de venda de billetes, punto de información, sala de espera, aseos, cafetería, restaurante, alugueiro de coches e servizos adaptados para as persoas con discapacidade. No exterior existe un aparcadoiro habilitado e parada de autobuses.

## Servizos ferroviarios 
### Longa distancia 
*Actualizado a 7 de xullo de 2016.*

### Media distancia 
*Actualizado a 7 de xullo de 2016.*

## Notas 
## Véxase tamén 
### Ligazóns externas 
*Información na páxina web de Adif
Célula mononuclear do sangue periférico

Unha **célula mononuclear do sangue periférico** (**PBMC**, do inglés *Peripheral Blood Mononuclear Cell*) é unha célula do sangue que ten un núcleo arredondado (o que é o oposto dun núcleo lobulado). Son exemplos destas células os linfocitos, os monocito e os macrófagos. Estas células sanguíneas son un compoñente fundamental do sistema inmunitario que loita contra as infeccións e adaptación aos intrusos. A poboación de linfocitos consta de células T (CD4+ e CD8+ ~75%), células B e células NK (~25% en conxunto).

Estas células poden ser extraídas do sangue completo utilizando o composto *Ficoll*, que é un polisacárido hidrofílico que separa capas de sangue, e un gradiente de centrifugación, o cal separará o sangue nunha capa superior de plasma, debaixo unha capa de PBMCs e no fondo unha fracción de células polimorfonucleares (como neutrófilos e eosinófilos) e eritrocitos. As células polimorfonucleares poden ser despois illadas lisando os eritrocitos. Os basófilos encóntranse ás veces tanto na fracción máis densa coma na dos PBMC.

Os PBMCs son amplamente utilizados en aplicacións clínicas e de investigación.

## Usos en investigación 
Moitos científicos que realizan investigacións nos eidos da inmunoloxía (incluíndo os trastornos autoinmunes), enfermidades infeciosas, cancros hematolóxicos, desenvolvemento de vacinas, inmunoloxía de transplantes, e cribado de alto rendemento usan con frecuencia os PBMCs. En moitos casos, os PBMCs obtéñense de bancos de sangue.

Os PBMCs críase que eran unha importante vía de vacinación. Os PBMCs de pacientes de cancro poden extraerse e cultivarse in vitro. Seguidamente, os PBMCs son expostos a antíxenos específicos de tumores, como pode ser un antíxeno de célula nai tumoral. Engádense xeralmente citocinas inflamatorias para contribuír na captación e recoñecemento de PBMCs.

## Notas
## Véxase tamén
### Outros artigos
* Célula dendrítica plasmacitoide
Óso sutural

miniatura|dereita|Ósos wormianos no cranio dun home de 21 anos.
[miniatura|dereita|Ósos wormianos na [sutura lambdoide.]]
Os **ósos suturais** ou **ósos wormianos** son uns pequenos ósos supernumerarios que en ocasións existen entre os ósos do cranio que se describen normalmente. A osificación, ademais, de nos centros habituais de osificación, pode producirse tamén noutros lugares, dando lugar a ósos illados e irregulares. Estas osificacións non son o máis común, pero tampouco son moi raras. Isto ocorre no cranio con maior frecuencia na sutura lambdoide. Nas momias peruanas da época Inca os ósos wormianos nesa posición eran bastante frecuentes e grandes, polo que se lles chamou "ósos incas". Tamén adoitan aparecer nas suturas saxital e coronal ou nas fontanelas, especialmente na posterior. Un deles, é o *osiño do pterio*, que aparece ás veces entre o ángulo esfenoidal do óso parietal e a á maior do óso esfenoide. Tenden a estar dispostos de forma máis ou menos simétrica nos dous lados do cranio, e varían de tamaño. O seu número está xeralmente limitado a dous ou tres, pero atopáronse máis dun cento no cranio dun adulto hidrocefálico.

Os ósos suturais ou wormianos son unha marca de certas enfermidades e importantes para a diagnose da enfermidade dos ósos fráxiles osteoxénese imperfecta. Ademais, tamén se poden atopar ás veces ósos wormianos nas seguintes doenzas: picnodisostose, raquitismo, síndrome de Menke, diostose cleidocranial, hipoparatiroidismo e hipofosfatasia, síndrome otopalatodixital, acro-osteólise primaria, e síndrome de Down.

## Historia 
Estes ósos chámanse así polo profesor de Anatomía danés Olaus Wormius (1588–1654), que os describiu en 1611. De todos modos, non é exacto atribuír o descubrimento a Worm, xa que moito antes Gonthier d'Andernach, médico de Francisco I de Francia e un dos mestres de Andrés Vesalio, dera unha boa descrición destes ósos, coñecidos desde a antigüidade.

Os ósos wormianos ocupaban un lugar importante na farmacopea dos médicos gregos antigos, que os empregaban contra as afeccións cerebrais, a epilepsia etc.

## Notas 
## Véxase tamén 
### Outros artigos 
* Lista de ósos do esqueleto humano
* Cranio

## Bibliografía 
* "Compendio de anatomía descriptiva" Leo Testut,A. Latarjet
* Google Books:Anatomy of the Human Body
Cirurxía torácica

A **cirurxía torácica** é unha especialidade da medicina conforme a Lei de especialidades médicas do ano 1977. Está incluída dentro do grupo das especialidades cirúrxicas. Abrangue o estudo e tratamento cirúrxico das doenzas que afectan ao tórax.

En España é unha das 47 especialidades médicas recoñecidas. Para cursala cómpre estar en posesión do título de Graduado ou Licenciado en Medicina, e posteriormente aprobar o exame MIR. A especialidade ten unha duración de 5 anos.

[thumb| Intervención cirúrxica do [tórax.|centro]]
## Notas
## Véxase tamén
### Outros artigos
* Cirurxía
* Toracotomía
### Ligazóns externas
* Sociedade Galega de Patoloxía Respiratoria.
Satanás (filme de 2007)

***Satanás*** é un filme colombiano dirixido por Andrés Baiz que se estreou no 2007. Baséase na novela homónima de Mario Mendoza Zambrano. Foi a aposta de Colombia para a 80ª edición dos Oscar na categoría mellor filme en lingua non inglesa, pero non foi aceptado entre os nomeados.

## Personaxes 
* Damián Alcázar como Eliseo
* Marcela Mar como Paola
* Blas Jaramillo como Padre Ernesto
* Teresa Gutiérrez como Blanca
* Vicky Hernández como Beatriz
* Martina García como Natalia
* Patricia Castañeda como Valeria
* Carolina Gaitán como Amiga de Natalia
* Marcela Gallego como Nai de Natalia
* Isabel Gaona como Irene

## Notas 
## Véxase tamén 
### Outros artigos 
* Filmes de Colombia propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
* Páxina oficial 
*
Victoria's Secret

'''Victoria's Secret''' é a meirande compañía americana de lencería, cunhas vendas no ano 2012 por valor de $6.120.000.000. A compañía comercializa lencería, roupa feminina e produtos de beleza a través dos seus catálogos (vendendo por valor de 375 millóns ó ano), da súa páxina web e nas súas tendas dos Estados Unidos. Victoria's Secret é propiedade na súa totalidade de L Brands.

## Notas 
## Véxase tamén 
### Ligazóns externas 
*Páxina oficial
Lingua tehuelche

A **lingua tehuelche**, pertencente ao grupo de linguas chon, foi falada polo pobo tehuelche meridional ou aónikenk da Patagonia. O seu autónimo foi **aonekʾen ʾaʾjen**, *a lingua do Sur*. A denominación *tehuelche* é un exónimo proveniente do mapudungun "xente belicosa". Existe a evidencia lingüística que permite clasificar o tehuelche dentro das linguas chon meridionais. Dentro das linguas chon o tehuelche ten proximidade coa extinta lingua teushen. No 2000 restaban catro falantes da lingua. O tehuelche está clasificado como en perigo crítico polo Libro Vermello das Linguas Ameazadas da UNESCO. En 2019 declarouse exinta coa morte de Dora Manchado.

## Enumeración 
O sistema para enumerar en tehuelche coa base decimal é como segue:

:*čočeʔ* = un
:*xawke* = dous
:*qāš* = tres
:*qāge* = catro
:''kt'en* = cinco
:*wenaqāš* = seis
:*qōke* = sete
:*poš* = oito 
:*xamaqt'en* = nove
:*oqaken* = dez

Ademais, presenta dous numerais máis altos, préstamos procedentes do mapudungun, e ao mesmo tempo do quechua e do aimará.

:*pataq'* = cen (map. *pataka*)
:*warenk* = mil (map. *warangka*)

## Vocabulario 
Cacique = *Korrg, Oipenke*
Bufo = *Aamen*
Cervo = *Moch*
Cerro = *Yeut*
Auga = *Le, Amien*
Lume = *Iaik*
Frecha = *Shotel*
Cabalo = *Kowai*
Cabeza = *Alln*
Campo = *Jauke*
Verde = *Jestateltenk*
Azul = *Jeshtentenk, Kaltenk*
Vermello = *Kápenken*
Branco = *Eorrenk*
Negro = *Pol, Epolenk*
Sol =  *Sheuen, Kenikénken, Tenink, Keengenken*
Lúa = *Kengenkon*
Terra = *Geur, Tem*

## Notas 
## Véxase tamén 
### Bibliografía 
*Fernández Garay, Ana V. (1997): *Testimonios de los últimos tehuelches*. Buenos Aires: Universidad de Buenos Aires. 
*Fernández Garay, Ana (1998), *El tehuelche. Una lengua en vías de extinción*, Valdivia: Facultad de Filosofía y Humanidades. Universidad Austral de Chile
*Fernández Garay, Ana (2002): "Aspects of ergativity in tehuelche". In: Contemporary Perspectives on the Native Peoples of Pampa, Patagonia, and Tierra del Fuego. Editado por Claudia Briones e José Luis Lanata.
*Fernández Garay, Ana V. (2004): *Diccionario tehuelche-español / índice español-tehuelche*. Leiden: Universidade de Leiden [Indigenous Languages of Latin America 4].
*Viegas Barros, J. Pedro (2005): *Voces en el viento. Raíces lingüísticas de la Patagonia*. Buenos Aires: Mondragón.
### Outros artigos 
* Pobo tehuelche

### Ligazóns externas 
* Informe  do *Ethnologue'' sobre a lingua tehuelche 
* Tehuelche no Wiktionary en castelán.
Orquestra Filharmónica de Tokyo

A  é a máis antiga orquestra clásica do Xapón, fundada en Nagoia en 1911. Trasladouse a Tokyo en 1938 e no 2005 tiña 166 membros.

A orquestra interpreta na Orchard Hall, parte do complexo Bunkamura (文化村) no distrito de Shibuya, Tokyo.

## Directores 
* Director xefe: Dan Ettinger
* Conselleiro artístico: Myung-Whun Chung
* Director honorífico: Ondrej Lenard (setembro de 2007)

## Notas 
## Véxase tamén 
### Ligazóns externas 
* Páxina oficial
Evanxelistas

[thumb|Os símbolos dos evanxelistas arrodeando o [Maiestas Domini|Cristo en Maxestade sobre o Tímpano da Igrexa de San Trófimo.]]
Os **evanxelistas** ou tamén **os catro evanxelistas**, son os autores respectivos dos evanxeos (Mateu, Marco, Lucas e Xoán o Apóstolo.

## Simbolismo 
[thumb|Representación en [baixorrelevo dos catro evanxelistas nas cunchas da cúpula da Igrexa colexial de Saint-Quiriace de Provins.]]
Os catro evanxelistas son representados con formas alegóricas de tetramorfos:

* O **home** ou un **anxo** asóciase a Mateu, xa que o seu Evanxeo comeza facendo un repaso á xenealoxía de Cristo, o Fillo do Home;
* O **león** identifícase con Marco, porque o seu Evanxeo comeza falando de Xoán o Bautista, *«Voz que clama no deserto»*, dita voz sería coma a do león;
* O **touro** sería Lucas, xa que o seu Evanxeo comeza falando do sacrificio que fixo Zacarías, pai de Xoán o Bautista, a Deus;
* A **aguia** foi asociada á figura de Xoán, xa que o seu Evanxeo é o máis abstracto e teolóxico dos catro e, polo tanto, o que se eleva sobre os demais. O de Xoán é o único evanxeo non sinóptico.

Ficheiro:Grandes_Heures_Anne_de_Bretagne_Saint_Matthieu.jpg|Mateu
Ficheiro:Grandes_Heures_Anne_de_Bretagne_Saint_Marc.jpg|Marco
Ficheiro:Grandes_Heures_Anne_de_Bretagne_Saint_Luc.jpg|Lucas
Ficheiro:Grandes_Heures_Anne_de_Bretagne_Saint_Jean.jpg|Xoán

## Notas 
## Véxase tamén 
### Outros artigos 
* Evanxeos canónicos
* Tetramorfos
Syd Matters

**Syd Matters** é un grupo musical francés formado polo músico Jonathan Morali, Jean-Yves Lozac'h, Olivier Marguerit, Remi Alexandre e Clement Carle. O nome Syd Matters provén da deturpación dos nomes dos membros de Pink Floyd, Syd Barrett e Roger Waters. As súas cancións "To All of You" e "Hello Sunshine", unha versión de Super Furry Animals, foron empregadas na serie de televisión *The O.C.* nas temporadas 3 e 4 respectivamente. Ademais, "Obstacles" e "To All of You" forman parte da música do videoxogo *Life Is Strange* (2015). Morali tamén compuxo música para o xogo.

## "Syd Matters" de Syd Matters 
# City Talks
# Obstacles
# To All of You
# I Care
# Someday Sometimes
# Passe Muraille
# Lost Bird
# Flow Backwards
# English Way
# Middle Class Men
# Black and White Eyes
# End and Start Again
# Battle of Olympus
# Bones
# Someday Sometimes (El P Remix)
# What Are You Looking At?
#Cloudflakes
# Everything else

## Notas 
## Véxase tamén 
### Ligazóns externas 
*Páxina oficial  e
Monte Errigal

O **monte Errigal** (en ), é unha montaña que se atopa preto de Gaoth Dobhair, no condado de Donegal, en Irlanda. Trátase do pico máis alto das Montañas Derryveagh e tamén de todo o condado. Errigal é tamén o monte máis meridional e elevado da cadea montañosa coñecida popularmente como "Na Seacht Deirfiúracha" ("As Sete Irmás"). As Sete Irmás inclúen os montes Muckish, Crocknalaragagh, Aghla Beg, Ardloughnabrackbaddy, Aghla More, Mackoght e Errigal.

Errigal é famoso pola cor e brillos rosados que adquire a súa cuarcita durante o solpor. Tamén foi elixido como a *Montaña máis Icónica de Irlanda* en 2009.

## Ascensións 
Normalmente comézanse a partir do aparcadoiro da estrada R251. Non se precisa equipamento específico para a subida, pero recoméndanse facela con precaución.

## Na cultura popular
*No filme de 2008 *Hunger*, o protagonista Bobby Sands describe Errigal como unha *"fermosa vista"*.
*Varias imaxes do monte foron usadas no vídeo musical de 1985 *In A Lifetime* de Clannad e Bono. Tamén apareceu en numeroso vídeos musicais da cantante local Enya, destacando o vídeo para a canción "How Can I Keep From Singing?".
*Varias escenas do filme de 2011 *Your Highness* foron rodadas en Errigal.

## Galería de imaxes 

Ficheiro:View From Errigal.jpg|Vista dende Errigal.
Ficheiro:Errigal - geograph.org.uk - 557434.jpg|Errigal visto Slieve Snaght.
Ficheiro:Ascending Errigal - geograph.org.uk - 1459252.jpg|Ascensión ao monte.
Ficheiro:Donegal Carrickfin Airport - View to the east - geograph.org.uk - 1174831.jpg|Errigal visto dende Na Rosa.
Ficheiro:Preparing to land at Donegal - geograph.org.uk - 1159594.jpg|Vista aérea de Errigal e Gaoth Dobhair.
Ficheiro:Dunlewy - Derelict church near Poison Glen - geograph.org.uk - 1189699.jpg|Igrexa abandonada ao pé do monte.
Ficheiro:Donegal. A View Of Errigal Mountain From Crockmulroney Summit - geograph.org.uk - 1063714.jpg|Errigal visto dende Cloch Cheann Fhaola.

[1100px|miniatura|Vista panorámica dende o [cume.]]

## Notas 
## Véxase tamén 
### Ligazóns externas 
* O monte Errigal en walkingandhikingireland.com
Minotaur 1

**Minotaur 1** foi o nome dun foguete espacial dos Estados Unidos propulsado en tódalas súas etapas por propelente sólido. As súas dúas primeiras etapas derivan do mísil balístico intercontinental retirado Minuteman 2 en combinación con etapas superiores de nova fabricación para crear un lanzador de baixo custo. A terceira e cuarta etapas, Orion 50XL e Orion 38, derivan do lanzador Pegasus. Ademais opcionalmente podía usar o sistema HAPS (*Hydrazine Auxilary Propulsion System*) para incrementar a preción da inserción orbital. Podía usar dous tipos de cofias, unha máis pequeda, derivada do Pegasus, e outra de maior diámetro.

Dos once lanzamentos feitos polo Minotaur 1, todos foron exitosos. O foguete non estaba dispoñible para uso comercial e tódolos lanzamentos foron de cargas gobernamentais.

## Historial de lanzamentos 
## Notas 
## Véxase tamén 
### Outros artigos 
*Minotaur 2
*Minotaur 4
*Minotaur 5
Apraxia

A **apraxia** é un trastorno neurolóxico caracterizado pola incapacidade para levar a cabo accións, propósitos ou ordes, a pesar de ter a capacidade física e a vontade de realizalas.

Difire da dispraxia en que son debido a un erro na construción interna de secuencias de movemento para acadar un acto intencional e específico, e non a perda dunha acción previamente adquiridos, como no caso de apraxia.

Polo xeral, o tratamento para os individuos con apraxia inclúe neuropsicoloxía, terapia ocupacional, fisioterapia (dentro da fisioterapia neurolóxica, a apraxia é un dos casos en que estaría indicada a aplicación do concepto Bobath), terapia da fala e inmunoglobulina intravenosa (IVIG).
Síndrome de Wallenberg

A **síndrome de Wallenberg** ou **síndrome bulbar lateral** é unha doenza neurolóxica provocado por un infarto no bulbo raquídeo do encéfalo.

A causa máis frecuente desta afectación é o infarto dalgunha das arterias que irrigan o bulbo raquídeo (rama da arteria vertebral ou a arteria cerebelosa posterior inferior). Ademais destas causas de oclusión, están descritos doentes casos de pacientes afectos por enfermidades desmielinizantes (como a esclerose múltiple), abscesos, metástases, hematomas ou necrose debida á radioterapia.

Foi descrito en 1895 polo doutor Adolf Wallenberg (1862-1949).

## Sintomatoloxía
Trátase dunha síndrome hemisensitiva cruzada, xa que existe unha hipoestesia na cara ipsilateral onde se produce a lesión, e unha hipoestase no brazo e a perna contralateral á lesión. Ademais, existen outros síntomas coma vertixe, náuseas e vómitos por mor da afectación dos núcleos vestibular. Tamén pode existir impo de resultar afectado o centro respiratorio, diplopía e síndrome de Horner se existe compromiso pontino, disfonía, disfaxia e disartria por compromiso do núcleo ambiguo.

## Notas
## Véxase tamén
### Outros artigos
* Síndrome de Weber
* Síndrome de Benedict
* Síndrome de Claude
### Ligazóns externas
* Síndrome de Wallemberg Medchrome.
Angus & Julia Stone

**Angus & Julia Stone** é un grupo musical australiano de folk-blues formado no 2006 polos irmáns Angus Stone e Julia Stone. Angus & Julia Stone lanzaron tres álsbums, *A Book Like This* (2007), *Down the Way* (2010) e Angus & Julia Stone (2014). Nos premios ARIA de 2010 conseguiron cinco premios dos nove ós que estaban nomeados, gañando o "Mellor álbum do ano", "Mellor Álbum alternativo, "Mellor cuberta", "Produtor do ano" por *Down the Way* e "Sinxelo do ano" por "Big Jet Plane". Cada un dos irmáns ten dous álbums en solitario.

## Véxase tamén 
### Ligazóns externas 
*Páxina oficial
Cristina Scabbia

**Cristina Adriana Chiara Scabbia**, nada o 6 de xuño de 1972 en Milán, é unha cantante e compositora italiana, coñecida por ser unha dos dous vocalistas do grupo italiano de gothic metal Lacuna Coil. Scabbia participout tamén nun tema de Megadeth, "À Tout le Monde (Set Me Free)", así como no álbum *The Theory of Everything* do proxecto de Arjen Anthony Lucassen  Ayreon, e como artista invitada no tema de Apocalyptica "S.O.S. (Anything But Love)" e nunha versión do tema de Alter Bridge "Watch Over You". Scabbia mantén unha relación co guitarrista de Slipknot Jim Root dende o 2004

## Lacuna Coil 
No 1991 Scabbia comezou a súa carreira profesional como músico de xira para varios grupos como vocalista de coros. Ese mesmo ano coñeceu ó vocalista Andrea Ferro e o baixista Marco Coti Zelati nun club de Milán, comezando un grupo con eles. Naquel entón o grupo chamouse Ethereal, e Scabbia comezou como vocalista de gravación para os coros da súa demo, pero o grupo considerou que o conxunto de voces masculina e feminina soaba ben polo que pasou a ser un membro permanente do grupo. En maio de 1996 gravaron unha demo de dous temas, firmando un contrato con Century Media e cambiando o seu nome a Lacuna Coil xa que xa existía un grupo greo co mesmo nome de Ethereal. Nese ano comezaron a realizar varios concertos xa coa súa formación completa, e publicaron o seu primeiro álbum de estudio no ano 1997.

## Discografía 
;Con Lacuna Coil
* *In a Reverie* - 1999 (Century Media)
* *Halflife* EP - 2000 (Century Media)
* *Unleashed Memories* - 2001 (Century Media)
* *Comalies* - 2002 (Century Media)
* *Karmacode* - 2006 (Century Media)
* *Shallow Life* - 2009 (Century Media/EMI)
* *Dark Adrenaline* - 2012 (Century Media)
* *Broken Crown Halo* - 2014 (Century Media)
* *Delirium* - 2016 (Century Media)

## Colaboracións 
## Notas
## Véxase tamén
Juan Ibáñez Pérez

**Juan Ibáñez Pérez**, nado en Madrid o 11 de agosto de 1980, é un profesional da radio e da televisión, coñecido por ser un dos presentadores do programa de televisión español El Hormiguero. É o irmán máis novo de Pablo Ibáñez Pérez, tamén colaborador co alcume de "El Hombre de Negro".

## Traxectoria profesional 
### Radio e literatura 
Traballou entre 2002 e 2007 no programa M80 Radio "No somos nadie" xunto con Pablo Motos. O programa substituíu a franxa horaria deixada polos veteranos Gomaespuma.

É coautor de dous libros de monólogos que teñen o mesmo título e ton que o programa de radio.

### Televisión 
No 2006, acompañou a Motos no seu salto á televisión no programa El Hormiguero. Alén de ser copresentador e guionista, interpreta a personaxe de Trancas, unha das dúas formigas-mascota do programa, dándolle voz e movemento ós monifates durante o programa, agás nas seccións nas que aparece como si mesmo. Xunto co seu compañeiro Damián Mollá forman o dúo Trancas y Barrancas.

Juan tamén participou en varios programas de humor, como guionista en múltiples ocasións en El club de la comedia, ou como convidado puntual en Muchachada Nui ou Palomitas.

### Teatro 
Fóra das súas aparicións en televisión, traballa como monologuista en Tres Calaveras Huecas, tendo actuado en salas como o teatro Maravillas e a Sala Galileo Galilei (ámbalas en Madrid) e o Teatro Olympia de Valencia.

### Cine 
No 2008, formou parte do elenco de *O espírito do bosque*, filme secuela de O bosque animado. Interpretou o papel de "Ho-ho" coma se fose a personaxe televisiva "Trancas". O filme tivo un éxito discreto, aínda que é a secuela animada española con maior recadación e a máis vista, con 189.877 espectadores e 1&nbsp;036&nbsp;528,67 € de recadación.

### Música 
Na súa carreira musical forma parte xunto cos seus compañeiros de No somos nadie / El Hormiguero o grupo musical El hombre linterna, no cal toca o baixo co alcume de "Ajenjo". O grupo fai versións rock de cancións infantís e de debuxos animados. Publicaron un álbum con Sony BMG chamado "Cartoon Rock!!".

## Notas 
## Véxase tamén 
### Ligazóns externas 
*